section_heading: 1996. – 2006.: Magazin
paragraph_text: Iste godine objavljen je album pod nazivom Nebo boje moje ljubavi na kojem su se našle velike uspješnice: Suze biserne, Minut srca tvog, Nebo boje moje ljubavi i Samo navika. Album je ostvario zlatnu tiražu. Godinu 1997. obilježio je nastup na Dori i to s pjesmom Opijum, a nakon toga i nastup na Melodijama hrvatskog Jadrana '97. s pjesmom Ime mi spominje. Dvije godine nakon albuma Nebo boje moje ljubavi, 1998. godine, objavljen je album Da si ti ja. Na navedenom albumu također su se našle brojne uspješne pjesme, uključujući: Gutljaj vina, Ginem, Briga me, Na svijetu sve, Idi i ne budi ljude, Luna, Na sve svete i Opijum. S pjesmom Na svijetu sve grupa se natjecala na Dori 1998. godine, a s pjesmom Idi i ne budi ljude na Melodijama hrvatskog Jadrana '98. Album je dosegao platinastu tiražu u Hrvatskoj i Sloveniji. Na Dori 1999. godine grupa nastupa s pjesmom Kasno je, a na MHJ s pjesmom Ako poludim. Nakon albuma Da si ti ja, objavljen je album Minus i plus 2000. godine. Uz navedenu, istoimenu pjesmu, na albumu se našle i uspješnice poput pjesama: Je l' zbog nje, Kasno je, Nemam snage da se pomirim, Ako poludim i Hrvatska raspodija. Nakon albuma Minus i plus, objavljen je album S druge strane Mjeseca, 2002. godine. Album je nastavio uspjehe prethodnih albuma pa su se tako i na ovom albumu našle brojne uspješne pjesme poput: S druge strane mjeseca, Ne vjerujem tebi, ne vjerujem sebi, Dani su bez broja i Ko me zove. Album simboličnog naziva Paaa.? posljednji je album grupe Magazin s Jelenom kao vodećim vokalom. Kao i prethodni albumi, album je ostvario veliki komercijalni uspjeh i sadržao je brojne hitove kao što su pjesme: Ne tiče me se, Troši i uživaj, Kad bi bio blizu i Da li znaš da te ne volim. Na Radijskom festivalu grupa je 2003. godine izvela pjesmu Kad bi bio blizu, a na Splitskom festivalu iste godine pjesmu Da li znaš da te ne volim. Godinu dana poslije, grupa je na Splitskom festivalu izvela pjesmu Ne tiče me se i ujedno i pobijedila na festivalu. Magazin se nakon gotovo pet godina odsustva 2005. godine ponovno vraća na Doru s pjesmom Nazaret i osvojio je drugo mjesto, a godine dana poslije na istoj su manifestaciji nastupili s pjesmom Oprosti mala. Ujedno se taj nastup smatra i posljednjim nastupom grupe s Jelenom Rozgom kao vokalom. Gotovo deset godina, koliko je Jelena bila članicom grupe Magazin, smatra se jednim od najuspješnijih i najproduktivnijih razdoblja grupe.<ref>Magazin - Crorec.hr Grupa Magazin je uz uspješne pjesme i albume, s Jelenom kao pjevačicom održala i velike koncertne turneje. Tako su održani koncerti u beogradskom Sava Centru 2002. i 2004. godine, dok je 2000. godine održan koncert u sarajevskoj Skenderiji.<ref>Magazin - live Sava Centar 2004 www.youtube.com<ref>Magazin / Skenderija - Sarajevo LIVE www.youtube.com